ประกาศกระทรวงการคลังประกาศกระทรวงการคลังเรื่องหลักเกณฑ์ วิธีการ และเงื่อนไขในการขออนุญาตจัดตั้งธนาคารพาณิชย์ที่เป็นบริษัทลูกของธนาคารต่างประเทศ อาศัยอำนาจตามความในมาตรา๕ แห่งพระราชบัญญัติการธนาคารพาณิชย์ พ.ศ. ๒๕๐๕ซึ่งแก้ไขเพิ่มเติมโดยพระราชบัญญัติการธนาคารพาณิชย์ (ฉบับที่ ๒) พ.ศ. ๒๕๒๒รัฐมนตรีว่าการกระทรวงการคลังกำหนดหลักเกณฑ์ วิธีการและเงื่อนไขในการขออนุญาตจัดตั้งธนาคารพาณิชย์ที่เป็นบริษัทลูกของธนาคารต่างประเทศไว้ดังต่อไปนี้หมวด๑บททั่วไป ข้อ ๑ ในประกาศนี้ธนาคารพาณิชย์ที่เป็นบริษัทลูกของธนาคารต่างประเทศหมายความว่าธนาคารพาณิชย์ที่เป็นบริษัทมหาชนจำกัดตามกฎหมายไทยและมีธนาคารต่างประเทศถือหุ้นไม่ต่ำกว่าร้อยละ ๙๕สาขาของธนาคารต่างประเทศหมายความว่าสาขาของธนาคารต่างประเทศที่ได้รับอนุญาตให้ประกอบการธนาคารพาณิชย์ในประเทศไทยโดยจัดตั้งเป็นสาขาเต็มรูปแบบของธนาคารที่ตั้งอยู่ในต่างประเทศสำนักงานวิเทศธนกิจหมายความว่าสำนักงานวิเทศธนกิจของธนาคารต่างประเทศที่ได้รับอนุญาตให้ประกอบการธนาคารพาณิชย์เฉพาะกิจการวิเทศธนกิจธนาคารต่างประเทศหมายความว่า ธนาคารที่จัดตั้งขึ้นตามกำหมายในต่างประเทศและได้รับอนุญาตจากรัฐมนตรีว่าการกระทรวงการคลังให้(๑)ตั้งสาขาในประเทศไทยเพื่อประกอบการธนาคารพาณิชย์ หรือ(๒)เปิดดำเนินการสำนักงานวิเทศธนกิจในประเทศไทยบริษัทแม่หมายความว่า นิติบุคคลที่เป็นเจ้าของหรือถือหุ้นในธนาคารต่างประเทศตั้งแต่ร้อยละ๕๐ ของจำนวนหุ้นที่จำหน่ายได้แล้วทั้งหมดสถาบันการเงินหมายความถึง บริษัทเงินทุน บริษัทเงินทุนหลักทรัพย์และบริษัทเครดิตฟองซิเอร์หรือนิติบุคคลอื่นตามที่รัฐมนตรีประกาศกำหนดรัฐมนตรีหมายความว่า รัฐมนตรีว่าการกระทรวงการคลังข้อ ๒ธนาคารต่างประเทศสามารถขออนุญาตจัดตั้งธนาคารพาณิชย์ที่เป็นบริษัทลูกของธนาคารต่างประเทศได้ตามหลักเกณฑ์วิธีการ และเงื่อนไขตามประกาศนี้เมื่อธนาคารพาณิชย์ตามวรรคหนึ่งเปิดดำเนินการแล้ว สามารถขออนุญาตเปิดสำนักงานสาขาได้ ๑สำนักงานสาขาในเขตกรุงเทพฯ และปริมณฑล และ ๓ สำนักงานสาขานอกเขตกรุงเทพฯและปริมณฑล รวมทั้งสิ้น ๔ สำนักงานสาขาโดยขออนุญาตเปิดสำนักงานสาขาได้ไม่เกินปีละ๑ สำนักงานสาขาหมวด๒คุณสมบัติของผู้ที่สามารถยื่นคำขอจัดตั้งธนาคารพาณิชย์ที่เป็นบริษัทลูกของธนาคารต่างประเทศ ข้อ ๓ผู้ที่มีสิทธิยื่นคำขอจัดตั้งธนาคารพาณิชย์ที่เป็นบริษัทลูกของธนาคารต่างประเทศต้องเข้าหลักเกณฑ์ และมีคุณสมบัติดังต่อไปนี้๓.๑เป็นธนาคารต่างประเทศที่(๑) มีสาขาในประเทศไทยหรือ(๒)มีสำนักงานวิเทศธนกิจในประเทศไทยและมีแผนการที่จะควบหรือรวมกิจการหรือรับโอนสินทรัพย์และหนี้สินทั้งหมดหรือส่วนใหญ่จากสถาบันการเงินอย่างน้อย๑ แห่ง ตามหลักเกณฑ์ วิธีการ และเงื่อนไขที่ธนาคารแห่งประเทศไทยกำหนดเพื่อจัดตั้งเป็นธนาคารพาณิชย์ในรูปแบบบริษัทลูกของธนาคารต่างประเทศ๓.๒เป็นธนาคารต่างประเทศที่ให้ความร่วมมือกับทางการเป็นอย่างดีและมีบทบาทในการพัฒนาเศรษฐกิจและพัฒนาความรู้ในระบบการเงินของไทยเช่น การถ่ายทอดเทคโนโลยี และการพัฒนาบุคลากรของไทย รวมถึงความร่วมมือในด้านอื่นๆ๓.๓เป็นธนาคารต่างประเทศที่มีขนาดใหญ่ มีชื่อเสียง มีฐานะมั่นคงและมีผลการดำเนินงานดี๓.๔เป็นธนาคารต่างประเทศที่มีประสบการณ์และความชำนาญในการดำเนินธุรกิจการเงินระหว่างประเทศเป็นอย่างดีหรือมีบทบาทในศูนย์กลางการเงินของโลกรวมทั้งมีบทบาทในการพัฒนาธุรกิจการเงินระหว่างประเทศในประเทศที่ธนาคารต่างประเทศนั้นเปิดสาขาหรือเปิดธนาคารพาณิชย์ที่เป็นบริษัทลูก๓.๕เป็นธนาคารต่างประเทศที่จดทะเบียนในประเทศที่มีความสัมพันธ์ทางธุรกิจกับประเทศไทยทั้งด้านการเงินการค้า และการลงทุนหรือมีแนวโน้มที่จะมีความสัมพันธ์ทางธุรกิจกับประเทศไทยเป็นจำนวนมากในอนาคต๓.๖เป็นธนาคารต่างประเทศที่จดทะเบียนในประเทศที่มีมาตรฐานการกำกับควบคุมสถาบันการเงินเป็นอย่างดีและน่าเชื่อถือ๓.๗เป็นธนาคารต่างประเทศที่จดทะเบียนในประเทศที่ธนาคารกลางและหน่วยงานกำกับสถาบันการเงินของประเทศนั้นมีความสัมพันธ์อันดีกับธนาคารแห่งประเทศไทยและธนาคารแห่งประเทศไทยสามารถขอข้อมูลเกี่ยวกับผลการดำเนินงานหรือข้อมูลอื่นๆเพื่อประโยชน์ในการกำกับและดูแลความมั่นคงของธนาคารพาณิชย์นั้นได้๓.๘เป็นธนาคารต่างประเทศที่จดทะเบียนในประเทศที่เปิดโอกาสให้ธนาคารพาณิชย์ของไทยเข้าไปดำเนินธุรกิจในประเทศนั้นในระดับที่ใกล้เคียงกับที่ประเทศนั้นได้รับจากประเทศไทยข้อ ๔สำนักงานวิเทศธนกิจที่ได้รับอนุญาตให้ยกฐานะเป็นสาขาของธนาคารต่างประเทศตามประกาศกระทรวงการคลังเรื่อง หลักเกณฑ์ วิธีการ และเงื่อนไขในการขออนุญาตจัดตั้งสาขาของธนาคารต่างประเทศลงวันที่ ๒๓ มกราคม พ.ศ. ๒๕๔๗ และต่อมาประสงค์จะยื่นคำขอจัดตั้งธนาคารพาณิชย์ที่เป็นบริษัทลูกของธนาคารต่างประเทศตามประกาศฉบับนี้ต้องมีเงินกองทุนครบถ้วน และมีแผนการที่จะควบหรือรวมกิจการหรือรับโอนสินทรัพย์และหนี้สินทั้งหมดหรือส่วนใหญ่จากธนาคารพาณิชย์หรือสถาบันการเงินอย่างน้อย๑ แห่ง ตามหลักเกณฑ์ วิธีการ และเงื่อนไขที่ธนาคารแห่งประเทศไทยกำหนดในการพิจารณาอนุญาต จะพิจารณาตามความเหมาะสมของภาวะเศรษฐกิจขณะที่ยื่นขออนุญาตหมวด๓การยื่นคำขอจัดตั้งธนาคารพาณิชย์ที่เป็นบริษัทลูกของธนาคารต่างประเทศ ข้อ ๕ธนาคารต่างประเทศที่ประสงค์จะขออนุญาตจัดตั้งธนาคารพาณิชย์ที่เป็นบริษัทลูกของธนาคารต่างประเทศให้ยื่นคำขอพร้อมสำเนา๑ ชุด ที่ธนาคารแห่งประเทศไทย เลขที่ ๑๗๓ ถนนสามเสน แขวงวัดสามพระยา เขตพระนครกรุงเทพฯ ๑๐๒๐๐ ในเวลาทำการ และธนาคารแห่งประเทศไทยจะตรวจสอบความถูกต้องครบถ้วนของเอกสารพร้อมจัดเตรียมเอกสารเพื่อประกอบการพิจารณาคำขออนุญาตให้แล้วเสร็จภายใน ๑ เดือน นับแต่วันสิ้นสุดรอบระยะเวลาการยื่นคำขอที่ธนาคารแห่งประเทศไทยกำหนดโดยธนาคารต่างประเทศต้องยื่นคำขอพร้อมด้วยเอกสารดังต่อไปนี้๕.๑หนังสือยินยอมให้จัดตั้งธนาคารพาณิชย์ที่เป็นบริษัทลูกของธนาคารต่างประเทศจากทางการของประเทศที่จดทะเบียนจัดตั้งธนาคารต่างประเทศผู้ยื่นคำขอ๕.๒หนังสือรับรองจากธนาคารต่างประเทศหรือบริษัทแม่ ดังนี้๕.๒.๑รับรองว่าจะดูแลและดำเนินการให้ธนาคารพาณิชย์ที่เป็นบริษัทลูกปฏิบัติตามกฎหมายกฎระเบียบ หรือนโยบายของประเทศไทย ทั้งที่มีอยู่แล้วในปัจจุบันหรือที่จะมีขึ้นในอนาคต๕.๒.๒รับรองว่าจะให้การสนับสนุนด้านสภาพคล่องและการเพิ่มทุนในธนาคารพาณิชย์ที่เป็นบริษัทลูกอย่างเต็มที่โดยทันทีที่เงินกองทุนของธนาคารพาณิชย์ที่เป็นบริษัทลูกลดลงหรือมีแนวโน้มว่าจะลดลงต่ำกว่าเกณฑ์ที่กฎหมายกำหนด๕.๒.๓รับรอว่าธนาคารพาณิชย์ที่เป็นบริษัทลูกจะให้ความร่วมมือในการให้ข้อมูลเกี่ยวกับผลการดำเนินงานหรือข้อมูลอื่นๆของตนเองโดยตรงกับผู้กำกับดูแลสถาบันการเงินของประเทศที่ธนาคารต่างประเทศหรือบริษัทแม่จดทะเบียนจัดตั้งบริษัทด้วย๕.๓หนังสือรับรองจากหน่วยงานกำกับดูแลสถาบันการเงินของธนาคารต่างประเทศผู้ยื่นคำขอว่าได้บังคับใช้กฎเกณฑ์การกำกับสถาบันการเงินตามมาตรฐานสากลเช่น การกำกับความเพียงพอของเงินกองทุนตามแนวทางของ Bank for InternationalSetlements พร้อมทั้งข้อมูลเกี่ยวกับอัตราส่วนความเพียงพอของเงินกองทุนของธนาคารพาณิชย์(Solo Basis) และกลุ่มสถาบันการเงินของธนาคารพาณิชย์หรือบริษัทแม่(Consolidated Basis) ที่คำนวณได้ย้อนหลัง ๓ ปี๕.๔ รายงานประจำปีซึ่งประกอบด้วยโครงสร้างผู้ถือหุ้นและงบการเงินของธนาคารต่างประเทศผู้ยื่นคำขอย้อนหลัง๒ ปี๕.๕หลักฐานแสดงการให้ความร่วมมือกับทางการในด้านการพัฒนาเศรษฐกิจไทยหรือด้านการพัฒนาความรู้ในระบบการเงินของไทย (เช่น การถ่ายทอด เทคโนโลยีและการพัฒนาบุคลากรของไทย) หรือความร่วมมือในด้านอื่นๆ๕.๖ข้อมูลเกี่ยวกับกฎเกณฑ์การกำกับแบบรวมกลุ่ม (Consolidated Supervision) ของประเทศที่จดทะเบียนจัดตั้งธนาคารต่างประเทศผู้ยื่นคำขอโดยแปลเป็นภาษาอังกฤษ๕.๗ข้อมูลแสดงวงเงินและยอดคงค้างของการให้กู้ยืมหรือร่วมลงทุนกับภาครัฐบาลภาคสถาบันการเงินและภาคเอกชนอื่นๆ ในประเทศไทย หรือการให้กู้ยืมแก่ภาคธุรกิจของไทยที่ไปประกอบธุรกิจในต่างประเทศของสาขาธนาคารต่างประเทศหรือสำนักงานวิเทศธนกิจและของธนาคารต่างประเทศผู้ยื่นคำขอ ณ วันสิ้นเดือนมิถุนายนและธันวาคมของทุกปีย้อนหลัง ๓ ปี๕.๘แผนการประกอบธุรกิจหลังจากได้รับอนุญาตให้จัดตั้งธนาคารพาณิชย์ในประเทศไทยแล้วมีรายละเอียด ดังนี้(๑)แผนการดำเนินธุรกิจ(๒) แผนการเปิดสาขา(๓)ประมาณการงบการเงินไม่ต่ำกว่า ๓ ปีโดยในปีแรกต้องแสดงรายละเอียดของงบการเงินเป็นรายไตรมาส(๔)รายละเอียดของโครงสร้างองค์กรพร้อมคำอธิบายหน้าที่ของเจ้าหน้าที่ที่เกี่ยวข้องในการบริหารงานของธนาคารพาณิชย์ในประเทศไทยที่ขอจัดตั้งรวมทั้งระบุคุณสมบัติและประสบการณ์ของบุคลากรหลักของธนาคารพาณิชย์ที่ขอจัดตั้งทั้งนี้บุคคลที่จะดำรงตำแหน่งประธานกรรมการ ประธานกรรมการบริหารและ/หรือประธานเจ้าหน้าที่บริหาร กรรมการผู้จัดการใหญ่ รองผู้จัดการใหญ่รวมทั้งตำแหน่งอื่นที่เทียบเท่าไม่ว่าจะเรียกชื่อประการใดของธนาคารพาณิชย์ดังกล่าวจะต้องมีคุณสมบัติและไม่มีลักษณะต้องห้ามดังต่อไปนี้ก.มีวามสามารถในการบริหาร โดยมีแผนงานการบริหารที่ดีในอดีตจนถึงปัจจุบัน ทั้งนี้บุคคลที่จะดำรงตำแหน่งประธานเจ้าหน้าที่บริหารหรือประธานกรรมการบริหารที่ปฏิบัติหน้าที่เต็มเวลา กรรมการผู้จัดการใหญ่ รองผู้จัดการใหญ่และตำแหน่งอื่นที่เทียบเท่าไม่ว่าจะเรียกชื่อประการใดของธนาคารพาณิชย์จะต้องมีประสบการณ์ในตำแหน่งระดับสูงในการจัดการและบริหารธนาคารพาณิชย์หรือสถาบันการเงินที่เชื่อถือได้เป็นเวลาไม่ต่ำกว่า๕ ปีข.มีความซื่อสัตว์สุจริตค.ไม่เคยมีประวัติเสียหายหรือดำเนินกิจการใดที่มีลักษณะอันเป็นการหลอกลวงหรือแสดงถึงการขาดความรับผิดชอบ หรือความรอบคอบหรือสะท้อนถึงวิธีการทำธุรกิจที่ไม่เป็นธรรม หรือไม่น่าเชื่อถือง.ไม่เป็นหรือเคยเป็นบุคคลล้มละลายซ. ไม่มีปัญหาในการชำระเงินต้นหรือดอกเบี้ยกับธนาคารพาณิชย์หรือสถาบันการเงินฌ.ไม่เคยทำธุรกิจหรือเกี่ยวข้องกับการทำธุรกิจที่ทำให้เกิดข้อสงสัยเกี่ยวกับความสามารถหรือความรอบคอบของบุคคลนั้นไม่ว่าในเรื่องของประเภทธุรกิจหรือในเรื่องของวิธีการดำเนินธุรกิจญ. ไม่เคยได้รับโทษจำคุกโดยคำพิพากษาถึงที่สุดให้จำคุกเว้นแต่เป็นการกระทำความผิดที่ได้กระทำโดยประมาทหรือความผิดลหุโทษฎ.ไม่เคยถูกธนาคารแห่งประเทศไทยหรือสำนักงานคณะกรรมการกำกับหลักทรัพย์และตลาดหลักทรัพย์สั่งถอดถอนจากการเป็นผู้บริหารธนาคารพาณิชย์บริษัทหลักทรัพย์ หรือสถาบันการเงินใดมาก่อนฏ.ไม่เคยถูกธนาคารแห่งประเทศไทยหรือสำนักงานคณะกรรมการกำกับหลักทรัพย์และตลาดหลักทรัพย์หรือหน่วยงานของรัฐทั้งในและต่างประเทศ ซึ่งมีหน้าที่กำกับและควบคุมธนาคารพาณิชย์บริษัทหลักทรัพย์หรือสถาบันการเงินกล่าวโทษ ร้องทุกข์ หรือกำลังถูกดำเนินคดีในความผิดฐานฉ้อโกงหรือทุจริตตามกฎหมายว่าด้วยการธนาคารพาณิชย์ กฎหมายว่าด้วยการประกอบธุรกิจเงินทุนธุรกิจหลักทรัพย์ และธุรกิจเครดิตฟองซิเอร์กฎหมายว่าด้วยหลักทรัพย์และตลาดหลักทรัพย์หรือกฎหมายว่าด้วยการกำกับและควบคุมสถาบันการเงินนั้น(๕)รายละเอียดของคณะกรรมการและคณะกรรมการชุดย่อยซึ่งรวมถึงคุณสมบัติและประสบการณ์ของคณะกรรมการโดยคณะกรรมการธนาคารพาณิชย์ต้องประกอบด้วยกรรมการอิสระอย่างน้อย ๓ คน หรือ ๑ ใน ๔แล้วแต่จำนวนใดจะสูงกว่า และต้องจัดตั้งคณะกรรมการชุดย่อย ๒ ชุด คือคณะกรรมการตรวจสอบและคณะกรรมการบริหารความเสี่ยง โดยมีโครงสร้าง คุณสมบัติบทบาทหน้าที่และความรับผิดชอบของกรรมการตามเกณฑ์ที่ธนาคารแห่งประเทศไทยประกาศกำหนด(๖)แผนการขายกิจการหรือคืนใบอนุญาตและ/หรือแผนการรับโอนสินทรัพย์และหนี้สินจากกิจการอื่นภายใต้กลุ่มธุรกิจเดียวกันในกรณีที่มีการประกอบธุรกิจธนาคารพาณิชย์และสถาบันการเงินมากกว่า ๑ รูปแบบ(๗)แผนการควบหรือรวมกิจการหรือการโอนสินทรัพย์และหนี้สินทั้งหมดหรือส่วนใหญ่กับสถาบันการเงินอย่างน้อย ๑แห่ง ในกรณีที่ผู้ยื่นคำขอเป็นธนาคารต่างประเทศที่มีสำนักงานวิเทศธนกิจในประเทศไทยโดยระบุรายชื่อสถาบันการเงินที่ได้ดำเนินการควบหรือรวมกิจการหรือโอนสินทรัพย์และหนี้สินหรือเข้าร่วมทุนแล้วหรือที่กำลังอยู่ระหว่างดำเนินการรวมทั้งรายละเอียดเกี่ยวกับฐานะที่สำคัญของสถาบันการเงินเหล่านั้นด้วย เช่นจำนวนเงินกองทุนสุทธิหลังกันเงินสำรองตามประกาศธนาคารแห่งประเทศไทย สินทรัพย์ หนี้สินและเงินทุนของสถาบันการเงินที่จะควบหรือรวมกิจการหรือโอนสินทรัพย์และหนี้สินหรือเข้าร่วมทุนวิธีการประเมินมูลค่าสินทรัพย์ และการบริหารและฟื้นฟูสินทรัพย์ด้อยคุณภาพ เป็นต้นพร้อมมติคณะกรรมการของทุกสถาบันการเงินที่จะควบหรือรวมกิจการหรือโอนทรัพย์สินและหนี้สินหรือเข้าร่วมทุน(๘)ธนาคารต่างประเทศผู้ยื่นคำขอที่มีสาขาในประเทศไทยโดยการยกฐานะจากสำนักงานวิเทศธนกิจตามประกาศกระทรวงการคลังเรื่อง หลักเกณฑ์ วิธีการ และเงื่อนไขในการขออนุญาตจัดตั้งสาขาของธนาคารต่างประเทศลงวันที่ ๒๓ มกราคม พ.ศ. ๒๕๔๗ และต่อมาประสงค์จะยื่นคำขอจัดตั้งธนาคารพาณิชย์ที่เป็นบริษัทลูกของธนาคารต่างประเทศตามประกาศฉบับนี้ให้ยื่นแผนการควบหรือรวมกิจการหรือการโอนสินทรัพย์และหนี้สินทั้งหมดหรือส่วนใหญ่กับธนาคารพาณิชย์หรือสถาบันการเงินอย่างน้อย๑ แห่ง โดยระบุรายชื่อธนาคารพาณิชย์หรือสถาบันการเงินที่ได้ดำเนินการควบหรือรวมกิจการหรือโอนสินทรัพย์และหนี้สินหรือเข้าร่วมทุนแล้วหรือที่กำลังอยู่ระหว่างดำเนินการรวมทั้งรายละเอียดเกี่ยวกับฐานะที่สำคัญของธนาคารพาณิชย์หรือสถาบันการเงินเหล่านั้น เช่นจำนวนเงินกองทุนสุทธิหลังกันเงินสำรองตามประกาศธนาคารแห่งประเทศไทย สินทรัพย์หนี้สินและเงินทุนของธนาคารพาณิชย์หรือสถาบันการเงินที่จะควบหรือรวมกิจการหรือโอนสินทรัพย์และหนี้สินหรือเข้าร่วมทุนวิธีการประเมินมูลค่าสินทรัพย์ และการบริหารและฟื้นฟูสินทรัพย์ด้อยคุณภาพ เป็นต้นพร้อมมติคณะกรรมการของทุกธนาคารพาณิชย์หรือสถาบันการเงินที่จะควบหรือรวมกิจการหรือโอนทรัพย์สินและหนี้สิน๕.๘แผนการเตรียมการเพื่อรองรับการประกอบธุรกิจของธนาคารพาณิชย์ที่เป็นบริษัทลูกของธนาคารต่างประเทศในประเทศไทยโดยต้องแสดงหลักฐานเพื่อให้แน่ใจว่าจะสามารถปฏิบัติตามเงื่อนไขดังต่อไปนี้ได้ครบถ้วน(๑) มีระบบการบริหารความเสี่ยงประเภทต่างๆที่สามารถวัดและควบคุมติดตามระดับความเสี่ยงได้ ซึ่งได้แก่ ความเสี่ยงด้านเครดิต (Creditrisk) ความเสี่ยงด้านตลาด (Market risk) ความเสี่ยงด้านสภาพคล่อง(Liquidity risk) ความเสี่ยงด้านกลยุทธ์ (Strategic risk) และความเสียงด้านการดำเนินงาน(Operational risk) ซึ่งรวมถึงความเสี่ยงจากการทำนิติกรรม (Legalrisk) และความเสี่ยงจากชื่อเสียง (Reputational risk)(๒)มีนโยบายชัดเจนในเรื่องการให้กู้ยืมแก่กลุ่มธุรกิจหรือธุรกิจที่มีความสัมพันธ์เกี่ยวเนื่องกับธนาคารพาณิชย์ในประเทศไทยรวมทั้งมีระบบข้อมูลติดตามยอดสินเชื่อและภาระผูกพันคงค้างแก่กลุ่มธุรกิจข้างต้นหากมีนโยบายที่แตกต่างไปจากการให้กู้ยืมแก่ลูกค้าทั่วไปจะต้องชี้แจงเหตุผล(๓)มีระบบการควบคุมภายในที่มีความชัดเจนเป็นรูปธรรมในเรื่องการแบ่งหน้าที่ความรับผิดชอบวงเงินการอนุมัติสินเชื่อ เงินลงทุน หรือค่าใช้จ่ายต่างๆ(๔)มีระบบประเมินคุณภาพสินทรัพย์ซึ่งครอบคลุมถึงการจ่ายชำระดอกเบี้ยและการชำระคืนเงินต้นของลูกค้าการประเมินราคาหลักประกันและการกันเงินสำรองเผื่อหนี้สงสัยจะสูญตามประกาศธนาคารแห่งประเทศไทย(๕)มีบุคลากรที่มีความรู้และประสงการณ์ทางด้านการเงินการธนาคารและมีการจัดสรรบุคลากรภายในองค์กรอย่างเหมาะสมโดยพิจารณาถึงความสอดคล้องกันระหว่างความรู้และประสบการณ์เฉพาะด้านของบุคลากรหน้าที่ความรับผิดชอบของบุคลากรในแต่ละหน่วยงานและแผนการประกอบธุรกิจหมวด๔การพิจารณาออกใบอนุญาตประกอบการธนาคารพาณิชย์ ข้อ ๖ ให้คณะกรรมการพิจารณาคำขออนุญาตจัดตั้งธนาคารพาณิชย์ตามแผนพัฒนาระบบสถาบันการเงินที่รัฐมนตรีแต่งตั้ง(คณะกรรมการฯ)ดำเนินการพิจารณาคำขออนุญาตจัดตั้งธนาคารพาณิชย์ที่เป็นบริษัทลูกของธนาคารต่างประเทศตามหลักเกณฑ์วิธีการ และเงื่อนไขแห่งประเทศนี้ เพื่อคัดเลือกผู้ที่สมควรให้จัดตั้งธนาคารพาณิชย์ที่เป็นบริษัทลูกของธนาคารต่างประเทศเสนอต่อรัฐมนตรีว่าการกระทรวงการคลังในการนี้ ให้คณะกรรมการฯมีอำนาจพิจารณาและวินิจฉัยชี้ขาดปัญหาที่เกี่ยวข้องกับหลักเกณฑ์ วิธีการและเงื่อนไขดังกล่าว และมีอำนาจเรียกหลักฐานและเอกสารใดๆ จากผู้ยื่นคำขออนุญาตจัดตั้งธนาคารต่างประเทศที่จดทะเบียนในประเทศไทยเพิ่มเติมจากที่กำหนดไว้ในประกาศนี้เพื่อประกอบการพิจารณาได้ข้อ ๗ เมื่อคณะกรรมการฯพิจารณาคำขออนุญาตจัดตั้งธนาคารพาณิชย์ที่เป็นบริษัทลูกของธนาคารต่างประเทศแล้วให้คณะกรรมการฯ เสนอรายชื่อผู้ที่สมควรให้จัดตั้งธนาคารพาณิชย์ต่อรัฐมนตรีเพื่อขอความเห็นชอบภายใน ๓เดือนนับแต่ได้รับคำขอและเอกสารประกอบการพิจารณาครบถ้วนและรัฐมนตรีจะพิจารณาให้แล้วเสร็จภายใน ๒ เดือนนับแต่ได้รับผลการพิจารณาจากคณะกรรมการฯในการให้ความเห็นชอบรัฐมนตรีอาจกำหนดเงื่อนไขอื่นใดด้วยก็ได้ข้อ ๘เมื่อรัฐมนตรีพิจารณาเห็นชอบให้ธนาคารต่างประเทศดำเนินการจัดตั้งธนาคารพาณิชย์แล้วให้ธนาคารต่างประเทศนั้นดำเนินการจัดตั้งและยื่นขอรับใบอนุญาตให้ประกอบการธนาคารพาณิชย์ต่อรัฐมนตรีภายใน๑ ปี นับแต่วันที่ได้รับความเห็นชอบเว้นแต่ในกรณีที่มีเหตุจำเป็นอันควรธนาคารแห่งประเทศไทยอาจพิจารณาผ่อนผันให้ ทั้งนี้ ไม่เกิน ๖ เดือนนับแต่วันที่ครบกำหนดให้ดำเนินการเสร็จสิ้นและจะต้องปฏิบัติตามเงื่อนไขดังต่อไปนี้๘.๑ต้องเปิดดำเนินการภายใน ๑ ปีนับแต่วันที่ได้รับความเห็นชอบเว้นแต่ธนาคารแห่งประเทศไทยจะพิจารณาผ่อนผันในการผ่อนผัน ธนาคารแห่งประเทศไทยอาจกำหนดเงื่อนไขเพิ่มเติมใดๆ ก็ได้๘.๒ต้องคืนใบอนุญาตประกอบการธนาคารพาณิชย์โดยจัดตั้งเป็นสาขาของธนาคารต่างประเทศหรือใบอนุญาตประกอบการธนาคารพาณิชย์โดยจัดตั้งเป็นสำนักงานวิเทศธนกิจ แล้วแต่กรณีให้แก่กระทรวงการคลังในวันที่เปิดดำเนินการธนาคารพาณิชย์๘.๓ธนาคารพาณิชย์จะต้องมีทุนจดทะเบียนซึ่งชำระแล้วไม่ต่ำกว่า ๔,๐๐๐ ล้านบาทนับแต่วันเปิดดำเนินการ๕.๔ธนาคารพาณิชย์จะต้องจัดให้มีคณะกรรมการและคณะกรรมการชุดย่อยตามรายละเอียดที่เสนอตามข้อ๕.๘ (๕) นับแต่วันเปิดดำเนินการการแต่งตั้งและเปลี่ยนแปลงกรรมการประธานเจ้าหน้าที่บริหาร ผู้จัดการใหญ่ รองผู้จัดการใหญ่และตำแหน่งอื่นที่เทียบเท่าไม่ว่าจะเรียกชื่อประการใดต้องได้รับอนุญาตจากธนาคารแห่งประเทศไทย๘.๕ใบอนุญาตประกอบการธนาคารพาณิชย์จะโอนหรือขายให้แก่ผู้อื่นไม่ได้๘.๖ผู้ถือหุ้นของธนาคารพาณิชย์จะต้องเป็นธนาคารต่างประเทศที่ยื่นคำขอหรือบริษัทแม่เท่านั้นหากมีการเปลี่ยนแปลงผู้ถือหุ้นของธนาคารต่างประเทศที่ยื่นคำขอหรือบริษัทแม่ทำให้จำเป็นต้องมีการเปลี่ยนแปลงผู้ถือหุ้นของธนาคารพาณิชย์ให้ธนาคารพาณิชย์ในประเทศไทยขออนุญาตต่อธนาคารแห่งประเทศไทยก่อนในการอนุญาตธนาคารแห่งประเทศไทยอาจกำหนดเงื่อนไขใดๆไว้ด้วยก็ได้๘.๗ในกรณีที่ธนาคารพาณิชย์ต่างประเทศที่ยื่นคำขอ หรือบริษัทแม่ถูกเพิกถอนใบอนุญาตปิดกิจการ หรือสิ้นสภาพนิติบุคคลรัฐมนตรีมีสิทธิเรียกใบอนุญาตประกอบการธนาคารพาณิชย์คืนได้๘.๘ห้ามนำหุ้นของธนาคารพาณิชย์ในประเทศไทย จดทะเบียนในตลาดหลักทรัพย์ข้อ ๙ เมื่อจัดตั้งธนาคารพาณิชย์ขึ้นแล้วธนาคารต่างประเทศต้องไม่ดำเนินธุรกิจในประเทศไทยในรูปแบบอื่น ได้แก่สาขาของธนาคารต่างประเทศ สำนักงานวิเทศธนกิจธนาคารพาณิชย์ที่มีผู้ถือหุ้นส่วนใหญ่เป็นชาวต่างชาติ (Hybrid Bank) และบริษัทเงินทุนอีกข้อ ๑๐[๑] ประกาศนี้ให้ใช้บังคับตั้งแต่วันที่ ๑กุมภาพันธ์ พ.ศ. ๒๕๔๗ เป็นต้นไปประกาศณ วันที่ ๒๓ มกราคม พ.ศ. ๒๕๔๗ร้อยเอกสุชาติ เชาว์วิศิษฐรัฐมนตรีว่าการกระทรวงการคลังพรพิมล/พิมพ์3พฤษภาคม 2547[๑] ๒๕๔๗/พ๑๑ง/๑๕/๒๘ มกราคม๒๕๔๗